Rešta
Rešta (persiešu: رشت, gilaku: رشت ) ir pilsēta Irānas ziemeļos, Gīlānas ostāna administratīvais centrs. Izvietojusies līdzenumā Kaspijas jūras dienvidu piekrastē 350 km no valsts galvaspilsētas Teherānas. Lielākā Irānas ziemeļdaļas pilsēta, nozīmīgs tirdzniecības, rūpniecības un tūrisma centrs. Pilsēta izvietojusies mitru subtropu apvidū starp kalniem un jūru; ievērojamā nokrišņu daudzuma dēļ tiek dēvēta par Lietus pilsētu — Šahrebārānu.